আসলে সংবিধানসম্মত না হলে রেওয়াজ কোনো দিন আইন হতে পারে না। অতীতে কোন বিচারক কী করেছেন বা কী রেওয়াজ প্রচলিত ছিল তা যদি সংবিধানের সাথে সাংঘর্ষিক হয় তাহলে অবশ্যই তা পরিত্যাজ্য। আমাদের দেশের জাতীয় নির্বাচনে কেয়ারটেকার সরকার তো একটা ট্র্যাডিশনই হয়ে গিয়েছিল, কিন্তু এখন তা সংবিধান থেকে বিদায় করে দেয়া হয়েছে। আর আইনমন্ত্রী যে সংবিধানে অবসরকালে রায় লিখতে বাধা নেই বলছেন, তাও সঠিক বলে মনে হয় না। কারণ, বিষয়টি সংবিধানের ৯৯ অনুচ্ছেদের ১ উপ-অনুচ্ছেদে একেবারে স্পষ্ট।